Ավարտել է ԱՄՆ-ի Ֆիլադելֆիա քաղաքի Փենսիլվանիայի գեղարվեստի ակադեմիայի եւ Փենսիլվանիա համալսարանի միացյալ ծրագիրը (Bachelor of Fine Arts, 1970) եւ Նյու Յորքի Փրաթ ինստիտուտը (Master of Fine Arts, 1978): 1971-72 թթ. մասնակցել է Նյու Յորքի Ուիթնի թանգարանի հեղինակավոր Անկախ ուսումնասիրության ծրագրին: 1970-1979թթ. ընդմիջումներով դասավանդել է նկարչություն Իրանի Ազգային, Գեղարվեստի եւ Ֆարաբի համալսարաններում: Ունեցել է բազմաթիվ անհատական եւ խմբական ցուցահանդեսներ Նյու Յորքում (Museum of Modern Art, Sculpture Center, Exit Art, և այլն) ինչպես նաեւ Վաշինգտոնի, Ֆիլադելֆիայի եւ ԱՄՆ-ի այլ քաղաքների հեղինակավոր պատկերասրահներում եւ թանգարաններում: Ցուցադրվել է Շվեցարիայում, Իրանում, Իտալիայում, Գերմանիայում, Հոլանդիայում, Անգլիայում, ինչպես նաև Հայաստանում: Որպես բանաստեղծ առաջին անգամ լույս է տեսել Իրանի ՙՆոր էջ՚ գրական խմբակցության թիվ 18 ժողովածուում, 1975թ.: